Talk:Dobravac

PROPHET T.B JOSHUA DEATH
Death of Temitope Balogun Joshua popularly known as Prophet TB Joshua shake Nigeria wen di tori land on Sunday.

Prophet TB Joshua na very popular Nigerian preacher, televangelist, and founder of di Synagogue Church of All Nations [SCOAN].

Di pastor death at age 57 send shock down di spines of many of im followers inside di west African kontri and di world over.

Di Synagogue Church leader death news break exactly one month after Pastor Enoch Adeboye son Dare Adeboye death tori land.

BBC Pidgin don gada a list of popular church pastors deaths wey shake Nigeria recently.

TB Joshua death Synagogue Church of All Nations [SCOAN] confam Prophet TB Joshua death on 6 June, 2021 for via dia official social media page.

And e happu just a week before im 58 birthday wey suppose happun for June 12.

According to di post, on Saturday 5th June 2021, Prophet TB Joshua speak during di Emmanuel TV Partners Meeting say:

"Time for everything - time to come here for prayer and time to return home afta di service."

Di statement add say, "God don take im servant Prophet TB Joshua home - as e suppose be by divine will.

Family sources say TB Joshua die afta a church programme on Saturday.

Mourners and followers don gather for Synagogue church headquarters inside Lagos to mourn. Stephen Akinola death Stephen Akinola, di General Superintendent of Redemption Ministries worldwide die hours afta TB Joshua death filter in.

Reverend Akinola die in di early hours of Sunday 6 June 2021 for hospital inside Abuja, Nigeria capital.

Na one of im Pastors confam di news of im death on Sunday evening to BBC Pidgin.

"Di Church don inform all di pastors of wetin happun and dem don deposit im deadi body for mortuary."

Rev. Stephen Akinola bin dey popular for im Suya night and Wind of Fire programme.

Di Church Governing Council wey headquarters dey inside Port Harcourt, need to meet before dem go make formal announcement.

Dis na wetin BBC Pidgin find out., wey wey make dem no announce wetin happun for church service on Sunday

Di reason na because dem bin no wan interrupt di programme of di day, according to di pastor.

Tori be say di wife and son dey Abuja wia di Pentecostal preacher die.

News of Stephen Akinola death filter in hours after Prophet TB Joshua die hours earlier.

Before e die at di age of 68, e bin sick for some time and dem bin dey treat am inside one hospital for Abuja.